OpenLLM-France/wikimedia huggingface dataset:
# Julia Navarro

Julia Navarro (Madril, 1953ko urriaren 8a) espainiar eleberrigile eta kazetaria da. Transizio garaian hasi zen lanean eta harrezkero espainiar hedabide nagusietan, hala nola Cadena SER, TVE edota Telecincon, lan egin du. 1990eko hamarkadan, liburuak idazteari ekin zion, hasieran saiakerak eta gero fikziozkoak.

## Lanak
### Saiakerak

* Nosotros, la transición, Temas de Hoy, Madril, 1995
* 1982-1996, entre Felipe y Aznar, Temas de Hoy, Madril, 1996
* La izquierda que viene, Espasa-Calpe, Madril 1998
* Señora presidenta, Plaza & Janés, Bartzelona, 1999
* El nuevo socialismo: la visión de José Luis Rodríguez Zapatero, Temas de Hoy, Madril, 2001

### Eleberriak

* La Hermandad de la Sábana Santa, Plaza y Janes, Barcelona, 1997
* La Biblia de barro, Plaza y Janés, 2005
* La sangre de los inocentes, Plaza y Janés, 2007
* Dime quién soy, Plaza y Janés, 2010
* Dispara, yo ya estoy muerto, Plaza y Janés, 2013
* Historia de un canalla, Plaza y Janés, 2016
* Tú no matarás, Plaza & Janés, 2018.

## Kanpo estekak

* Elkarrizketa: La gran revolución en la educación sería que entremos nosotras en los libros de texto Deia, 2023.07.03
* Datuak: Q1230982
* Multimedia: Julia Navarro / Q1230982
# Julia Mesa

Julia Mesa (latinez: Julia Maesa; 165eko maiatzaren 7a-226ko abuztuaren 3a) Julio Basiano Heliogabalo jainkoaren apaizaren alaba izan zen. Julia Mesa, halaber, Heliogabalo eta Alexandro Severo enperadoreen amona izan zen. Tronuaren atzeko lana zela eta, Erromako emakumerik boteretsuena izatera iritsi zen.
Julia Mesak bi alaba izan zituen, Julia Mamea eta Julia Soemias, bakoitza enperadore baten ama. Septimio Severo koinatuak boterea eskuratutakoan, Julia Mesa Erroma joan zen. Karakalaren hilketa eta Julia Domnaren suizidioren ondoren, Siriara itzularazi zuten. Baina Makrino enperadore berriak ez zion dirurik kendu.
Sirian, Makrino agintetik botatzeko konspiratzeari ekin zion Julia Mesak. Makrinok oinarri politiko oso sendorik ez zuela baliatuta, Julia Mesak Julia Soemias alabaren Heliogabalo semea boterean jarri ahal izan zuen. Legitimazio handiagoa ematearren, amonak eta amak Heliogabalo Karakalaren seme sasikoa zelako zurrumurrua zabaldu zuten.
Hau guztia eskertzeko asmotan, Heliogabalok amonari Augusta avia Augusti (Augusta Augustoren amona) titulua eskaini zion. Heliogabalo gazteak enperadore txarra baino txarragoa zela erakutsi zuenez, Julia Mesak Alexandro Severo (haren beste iloba bat) oinordeko izendatzera behartu zuen. Orduan, Pretoriar Guardiako borondatea erosi zuen Heliogabalo hiltzeko eta Alexandro Severo enperadore berria onartzeko.
Julia Mesa 226 inguruan hildutakoan jainkosa izendatu zen.

## Erreferentziak

* ↑ Euskaltzaindia. Latin eta greziar pertsona-izen klasikoak.... .
* Datuak: Q231258
* Multimedia: Julia Maesa / Q231258
# Julia Nyberg

Kristina Julia Nyberg, jaiotzez Christina Juliana Sverdström (Svärdström), Euphrosyne izengoitiaz ere ezaguna, (Skultuna, 1785eko azaroaren 17a – ibidem, 1854ko apirilaren 16a) suediar poera izan zen.

## Bizitza

Skultunan jaio zen 1785ean Per Svärdström eta Beata Eliasdotter Almgrenen familian. 13 urte zituela, umezurtz geratu zen, eta Adlerwald industrialariak adoptatu zuen. Stockholmgo Dariès markesaren barnetegian ikasi zuen, eta 1802tik 1809ra han izan zen irakasle. Orduan Henrik Johan Asping merkatariarekin ezkondu zen. 1818an dibortziatu zen. 1816an Per Daniel Amadeus Atterbomi hainbat poema bidali zizkion. Bera izan zen Euphrosyne izengoitia jarri ziona.
1822an Skultunara itzuli eta Anders Wilhelm Nybergekin ezkondu zen.
Nyberg ospetsu egin zen batez ere Walpurgis gaueko jaierako idatzitako abestiengatik, eta horietako asko gaur egun ere abesten eta grabatzen dira, Vårvindar friska eta Fruktmånglerskan med tapperhetsmedalj barne. Ez zuen inoiz poema epikorik idatzi, naturan inspiratutako poema laburragoak baizik. Per Daniel Amadeus Atterbomek haren poemak aldizka argitaratu zituen Poetisk kalender aldizkarian.
1829an Suediako Akademiaren sari bat irabazi zuen.
1854an hil zen, 68 urte zituela.

## Lanak

* Dikter af Euphrosyne (1822)
* Vublina, dramatiskt poem af Euphrosyne (1823)
* Nyare dikter af Euphrosyne (1828)
* Samlade dikter (hiru liburukitan, 1831–1842)
* Dikter af Euphrosyne (1843)

## Erreferentziak

* 1 2 3 4 (Suedieraz) «Julia Christina Nyberg (pseud. Euphrosyne)» The Art Bin (Noiz kontsultatua: 2023-11-17).
* ↑ (Suedieraz) «Aurora-förbundet» Nordisk familjebok. 2 (argitaratze data: 1904), 438 or. (Noiz kontsultatua: 2023-11-17).
* ↑ (Suedieraz) «Julia Christina Nyberg (1785-1854)» Svenskt biografiskt lexikon (Noiz kontsultatua: 2023-11-17).
* ↑ (Suedieraz) Stålberg, Wilhelmina; P. G, Berg. (1864-1866). «Nyberg, Julia Christina» Anteckningar om svenska qvinnor. , 289 or. (Noiz kontsultatua: 2023-11-17).

## Kanpo estekak

* Datuak: Q441950
* Multimedia: Julia Nyberg / Q441950
# Jack Creek udalerria, Emmet konderria

Jack Creek udalerria Ameriketako Estatu Batuetako Iowa estatuko udalerri bat da, Emmet konderrian. Azken zentsuaren arabera 101 biztanle zituen, 35.71 milia karratu (92.5 km$^2$) eremuan.

## Ekonomia

2020ko zentsuaren arabera, Jack Creek udalerriak 19 etxebizitza zeuden. Per capita diru-sarrerak 50.740 estatubatuar dolar ziren.

## Kanpo estekak

* Datuak: Q1893808
# Jack Frost (1998ko filma)

Jack Frost, 1998ko Troy Miller estatubatuarrak zuzendutako fantasiazko komedia film bat da. Michael Keaton, Kelly Preston, Mark Addy eta Joseph Cross aktoreek antzeztu zuten.
Frank Zappa musikariaren lau seme-alabetako hiru agertzen dira: Dweezil Zappa, Ahmet Zappa eta Moon Unit Zappa.

## Argumentua

Oharra: Atal honek istorio osoa edo amaiera argitzen du.
AEB, Colorado, Medford fikziozko udalerria, Jack Frost (Michael Keaton) bere bizitzako zatirik handiena bidaiatzen igarotzen duen abeslari bat da, ondorioz ezin du Charlie semeaz behar bezala arduratu. Jack auto istripu batean hiltzean, Charlie (Joseph Cross) lurjota geldituko da, baina Jack elur panpin batean berpiztuta agertuko zaio. en un accidente de automóvil, Charlie se queda muy triste hasta que Jack regresa reencarnado en un muñeco de nieve

## Aktoreak

* Michael Keaton: Jack Frost
* Kelly Preston: Gabby Frost
* Joseph Cross: Charlie Frost, Jack eta Gabbyren semea
* Mark Addy: Mac MacArthur
* Henry Rollins: Sid Gronic
* Mika Boorem: Natalie
* Andrew Lawrence: Tuck Gronic
* Eli Marienthal: Spencer
* Will Rothhaar: Dennis
* Taylor Handley: Rory Buck
* Ahmet Zappa: Makina elurgarbitzailearen gidaria
* Paul F. Tompkins: Audientziako kidea
* Dweezil Zappa: John Kaplan, musika agentea
* Jay Johnston: Telebistako eguraldi iragarlea
* Jeff Cesario: Irratiko iragarki esataria
* Scott Kraft: Natalieren aita
* Ajai Sanders: Telebistako elkarrizketatzailea
* John Ennis: Kamioi gidaria
* Wayne Federman: Dave, polizoa
* Pat Crawford Brown: Izotz-hockey atezaina
* Trevor Rabin: Trevor, The Jack Frost musika taldeko gitarrajolea
* Lili Haydn: Lili, The Jack Frost musika taldeko biolinjolea
* Lou Molino III: Lou, The Jack Frost musika taldeko bateriajolea
* Scott Colomby: Scott, The Jack Frost musika taldeko baxujolea
* Moon Unit Zappa: Eskolako irakaslea (krediturik gabe)
* Mike Butters: Deabruaren irakaslea (krediturik gabe)
* Stevie Ray Vaughan: Bere burua antzeztuz

## Kanpo loturak

* IMDBko fitxa irakurgai (Ingelesez)
* Datuak: Q1286551
* Multimedia: Jack Frost (1998 film) / Q1286551
# Jack Cleary

Jack Cleary (1995eko abuztuaren 8a) australiar arraunlaria da. Tokion, 2020ko Udako Olinpiar Jokoetan parte hartu zuen, brontzezko domina lortuz skull laukoitza proban Caleb Antill, Cameron Girdlestone eta Luke Letcherrekin batera.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Skull laukoitza |

## Erreferentziak

* ↑ "Calen Antill" olympedia.org.(Ingelesez)
* ↑ "Caleb Antill FISAren datu basea (Ingelesez)

## Kanpo estekak

* Datuak: Q106924541
# Jack Daniel's

Jack Daniel's, AEBetako whiski marka bat da. Gaur egun enpresaren egoitza Tennessee estatuko Lynchburg udalerrian dago eta Brown–Forman estatubatuar konpainiaren jabetzakoa da.
1875ean Jack Daniel destilatzaile eta negoziogizonak sortu zuen.

## Iruditegia

* Jack Daniel's botila.

## Kanpo estekak

* Webgune ofiziala
* Datuak: Q371068
* Multimedia: Jack Daniel's whiskey / Q371068
# Jack Churchill

John Malcolm Thorpe Fleming Churchil (1906ko irailaren 16a, Kolonbo, Zeilan – 1996ko martxoaren 8an, Surrey, Ingalaterra), ezizenez "Fighting Jack Churchill" eta "Mad Jack" (euskaraz Jack Churchill Borrokalaria eta Jack Eroa), britainiar teniente kolonel bat izan zen.
Oso ezohiko izaera zuen soldadu nahiz ofiziala zen, hortik bere ezizenak eta ospe handia. Arku tiraketan oso trebea Erresuma Batua ordezkatuz munduko txapelketan parte hartu zuen. Bere modura borrokatzea gustatzen zitzaion eta Bigarren Mundu Gerra osoan zehar ingeles arku luzea, Eskoziar Lur Garaietako gaita eta claymore eskoziar ezpata handi bat zituela borrokatu zen, su-armarik erabili gabe. Distantzia luzetara soldadu etsaiak hiltzeko arkua erabiltzen zuen, bestelakoan aurrez aurre bere eskoziar ezpata handia.
Lelo hau zuen: "Borrokara bere ezpatarik gabe joaten den edozein ofizial, desegoki jantzia dago".
* Datuak: Q1099149
* Multimedia: Jack Churchill / Q1099149
# Jack Conan

Jack Edward Conan (Bray, 1992ko uztailaren 29a) irlandar errugbilaria da, hirugarren lerroko erdiko postuan aritzen dena. 2014tik United Rugby Championshipen jokatzen du Leinster Rugby taldearekin. 2015eko abuztuaren 15ean egin zuen debuta Irlandako selekzioarekin, Lansdowne Roaden, Eskoziaren kontra. 2021ean, hiru partida jokatu zituen British and Irish Lionsekin, Hegoafrikara egin zuten biran.

## Palmaresa
### Leinster

* United Rugby Championship
** irabazlea: 2018, 2019, 2020, 2021
* Europako kopa
** irabazlea: 2018
** finalista: 2019, 2022, 2023

### Irlandako selekzioa

* Sei Nazioen Txapelketa
** irabazlea: 2018, 2023
** Grand Slam: 2018, 2023
** Triple Crown: 2018, 2022, 2023

## Erreferentziak

* ↑ Jack Conan. en.espn.co.uk (Noiz kontsultatua: 2023-3-21).
* ↑ Ireland deliver memorable performance to seal sweetest of victories !. irishtimes.com (Noiz kontsultatua: 2023-3-20).

## Kanpo estekak

* (Ingelesez) Jack Conan, irishrugby.ie
* Datuak: Q16995269
* Multimedia: Jack Conan / Q16995269
# Jack Gleeson

Jack Gleeson (1992ko maiatzaren 20a, Cork) irlandar aktore bat da. Game of Thrones telesailean Joffrey Baratheon pertsonaia antzeztu zuen.

## Filmografia

* Reign of Fire (2002): Mutila (krediturik gabe)
* Batman Begins (2005): Mutikoa
* Shrooms (2007): Lonely Twin
* A Shine of Rainbows (2009) Seamus
* Game of Thrones (2011-2014): Joffrey Baratheon (Mendebaldeko Erregea)

## Kanpo estekak

* Jack Gleeson aktoaren IMDBko fitxa irakurgai (Ingelesez)
* Datuak: Q777260
* Multimedia: Jack Gleeson / Q777260
# Jean de Labartette

Jean de Labartette (Ainhoa, 1744ko urtarrilaren 31 – Frantziar Indotxina, 1823ko abuztuaren 6a), Euskal Herrian jaiotako artzapezpikua izan zen..
1772an Parisko Atzerritar Misioetan apaiz bilakatua, hurrengo urtean Kotxintxinara joan zen. 1799an Kontxintxina eta Kanbodiako bikario jeneral izendatua izan zen.

## Erreferentziak

* ↑ Puchulu, Pierre. (1977). «Les évêques originaires du diocèse de Bayonne depuis le concordat de 1801» Bulletin de la Société des sciences, lettres et arts de Bayonne (133).
* Datuak: Q15235392
# Jean de Lattre de Tassigny

Jean Joseph Marie Gabriel de Lattre de Tassigny (Mouilleron-en-Pareds, 1889ko otsailaren 2a - Paris, 1952ko urtarrilaren 11) frantziar militarra izan zen.

## Biografia

Lehen Mundu Gerrako gudu batzuetan borrokatu zuen, beste batzuen artean Verdungo Guduan, eta bost aldiz zauritua izan zen. Ohorezko Legioa eta Gerrako Gurutzea jaso zituen. Gerren arteko garaian Marokoko kanpainetan parte hartu zuen eta berriro zauritu zuten. Bigarren Mundu Gerraren hasieran frantziar jeneralik gazteena zen eta Frantziako Guduan parte hartu zuen. Vichyko erregimenean Frantziako tropen buruzagia izan zen Tunisian. 1943an Frantzia Askearekin bat egin eta Proventzako lehorreratzea zuzendu zuen 1944an. 1945eko maiatzaren 8an Alemaniako rendizioan frantziar ordezkaria izan zen. 1951n Frantziako tropen komandante buru izendatu zuten Indotxinan eta Vietminh garaitu zuen hainbat gudutan. Hurrengo urtean hil zen eta hil ondoren Frantziako mariskal izendatu zuten.
* Datuak: Q81114
* Multimedia: Jean de Lattre de Tassigny / Q81114
# Jean de La Bruyère

Jean de La Bruyère (Paris, 1645 abuztuaren 16a - Versailles, 1696ko maiatzaren 10a) frantses idazle moralista izan zen. Parisko etxe burges batean sortu zen eta, legegizon gisa lanean aritu ondoren, Condé eta Borboi etxeetan lan egin zuen irakasle, idazkari eta liburuzain gisa, Bossueten laguntzari esker. Arrotz aristokraten artean, La Bruyèrek gorabehera handiak izan zituen urte horietan, baina atarramentu onik atera zuen egoera zail hartatik, bere begi zorrotzari eta estilo argi bezain aberatsari esker.
1688an argitaratu zuen, egile-izenik gabe, Les Caractères de Théophraste traduits du grec avec les caractères ou les moeurs de ce siècle (Theofrastoren izaera-bilduma, grekotik itzulia, mende honetako izaeren eta ohituren arabera) satira obra handia. La Bruyèrek Teofrasto K.a. IV. mendeko idazle grekoaren obra hartu zuen oinarritzat, XVII. mendeko gizarte frantsesa, goi mailako aristokrazia eta agintariak batez ere, satira, maxima eta erretratu biziez deskribatzeko. Obra horrek arrakasta handia izan zuen hasieratik; argitalpen asko egin ziren hurrengo urteetan eta Frantziako literaturako maisulantzat hartua izan da XIX. mendeaz geroztik. Satirak zirela eta, oztopo handiak izan zituen La Bruyèrek Frantziako Akademiako kide izateko, baina 1693an egin zioten azkenean sarrera.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q314975
* Multimedia: Jean de La Bruyère / Q314975
# Jean de Meung

Jean de Meung —jaiotza-izena: Jean Clopinel edo Chopinel— (Meung-sur-Loire, Frantzia, c. 1240 - 1304) Erdi Aroko frantsesezko olerkaria izan zen. 10.000 bertso erantsi eta amaiera eman zion Gilen Lorriskoaek hasitako Roman de la Rose alegoria-poemari. Erromatar Eliza Katolikoaren eta jauntxoen, emakumeen, ezkontzaren eta bizioen aurkako satira bertsoak dira Meungek egindakoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q544925
* Multimedia: Jean de Meung / Q544925
# Jean de Maleplane

Jean de Maleplane lapurtar automobil gidaria izan zen. 1928an Bucciali bat, 1929an Bugatti Type 35C bat eta 1931n Maserati Tipo 26 M bat gidatu zituen.
* Datuak: Q12792307
* Multimedia: Jean de Maleplane / Q12792307
# Jean de Liège (eskultorea)

Jean de Liège jatorri flandiar zuen eskultore gotiko frantsesa izan zen. 1361tik bere heriotz arte, 1381an, Parisen lan egin zuen tailer propioa izanik. Bere obra nagusia ehorzte-artearekin dago lotuta. Bere estiloa gotiko flamigero barruan kokatzen da.

## Obra
### Obra ezagunak

* Philippa de Heinaut erreginaren hilobia. Westminster abadia, 1366
* Karlos V.a Frantziakoaren hilobia, Tombeau du cœur (bihotzaren hilobia). Rouengo katedrala, 1368
* Karlos I.a Nafarroakoaren eta Joana Evreuxekoaren hilobiak. Maubuisson abadia, 1372. Lan hau gaur egun Parisko Louvre Museoan erakusten da.
* Karlos V.a Frantziakoaren eta Joana Borboikoaren erretratuak. Parisko Louvre Museoan erakusten dira.
* Blanche de France (1328-1394). Saint-Denis basilika.
* Maria Frantziakoa, Blanchere ahizpa. Bere eskultura txikitu zuten eta bakarrik bustoa gordetzen da, New Yorkeko Metropolitan Museum of Arten.

### Egotzitako beste eskulturak

Batzuk bere tailerrean eginak dira:
* Maria Espainakoaren hilobia (1319-1379). Saint Denisen.
* Jesusen aurkezpena tenpluan. Parisko Clunyko museoan.
* Joan Ebanjelariaren eskultura. Parisko Clunyko museoan.

## Izen bereko arquitektoa

XIV. mendearen amaieran, Saboyako Amadeo VII.enaren gortea izen bereko arkitektoa aritu zen.

## Erreferentziak

* ↑ Jacques Baudoin: La sculpture flamboyante en Normandie et Ile-de-France,Éditions Créer, 1992, 151.or. ISBN:2902894783.

## Kanpo loturak

* Jean de Liège Web Gallery of Art-en.
* Jean de Liège Artcyclopedian.
* Datuak: Q10306567
* Multimedia: Jean de Liège / Q10306567
# Jean de Valette

Jean de Valette, ezaguna ere Jean de La Valette edo Jean Parisot de La Valette bezala (Parisot, Okzitania, 1494 – Malta, 1568) San Joan Jerusalemgo ordeneko 49. maisu handia izan zen. Ezaguna da batez ere turkiarren 1565ko Maltako Setio Handian eutsi ziolako eta herrialdearen gaur egungo hiriburuari bere izena eman ziolako, Valletta.

## Maltako setioa

Bere agintaldian izan zuen krisirik larrienak Maltako setioa izan zen, Suleiman I.ak eragin zuena. Sultanak, ordeneko zaldunek turkiarren itsasontziei egindako erasoengatik haserre, 1565ean Malta erasotzea agindu zuen eta horretarako 159 itsasontzi eta 30.000 gizon jarri zituen Kara Mustafa jeneralaren agindupean. 1565eko maiatzaren 18an edo 24an turkiarrak San Elmeko fortearen setioarekin hasi ziren, 130 zaldunek gordetzen zutena, eta ekainaren 23an eroriko zena. Beste hainbat toki hartu ostean, irailaren 7an berriro itsasoratu ziren eta berriro uhartean lurreratu ziren. Kasu honetan garaituak izan ziren irailaren 13an Siziliako erresumatik (garai hartan Espainiako koroaren menpeko zena, hots, Filipe II.arena) laguntzera joan ziren tropen laguntzari esker.
Setioaren ostean, Valletta hiri berriaren eraikuntza agindu zuen 1566an eta berak jarri zuen lehen harria. Hiriak haren fundatzailearen izena hartu zuen (Humilissima Civitas Vallettae). Geroago, hiriaren fortifikazio bikaina zela eta, "Superbissima" (apartena) izenez ere ezaguna izan zen.
* Datuak: Q264097
* Multimedia: Jean de Valette Parisot / Q264097
# Jean de Lastic

Jean de Lastic (Lastic, 1371 – 1454ko maiatzaren 19a) Jerusalemgo San Joan Ordenaren 36. Maisu handia izan zen 1437tik hil zen arte.
1380ko hamarkadaren amaieran zaldun bezala sartu zen Jerusalemgo San Joan Ordenan. Auverniako Hizkuntzaren Prior Handia izan ondoren, 1437an Ospitale Ordena zuzentzeko aukeratu zuten.
Maisu Handi (Grandis Magister) titulua erabiltzen lehena izan zen. 1440an Rodasi eraso zion mamelukoen flota bat garaitu zuen eta Ordena Mediterraneoa turkiar hedapenaren aurka defendatzeko itsas potentzia bihurtu zen. 1444an Rodasko mamelukoen bigarren eraso bati uko egin zion.

## Bibliografia

* Bertrand Galimard Flavigny, Histoire de l'ordre de Malte, Paris, Perrin, 2006 (ISBN 2262021155 et 978-2262021153)
* Edmond Giscard d'Estaing, « Jean de Lastic, grand maître des Hospitaliers (1437-1454) », Annales, vol. XII, no IV,‎ octobre-décembre 1964
* Gilles Rossignol, Pierre d'Aubusson, le "bouclier de la chrétienté". Les Hospitaliers à Rhodes, Besançon, La Manufacture, 1991, 319 p.

## Kanpo estekak

* Datuak: Q1379150
* Multimedia: Jean de Lastic (GM 36) / Q1379150
# Ju Rui

Ju Rui (txinera tradizionalez: 巨蕊; 1993ko otsailaren 4a) Txinako emakume arraunlaria da. 2020ko Udako Olinpiar Jokoetan, esku hartu zuen: Tokio 2020 (Tokio), eta brontzezko domina lortu zuen zortzikoan. Taldea hauek osatzen zuten: Ju Ruik berak, Guo Linlinek, Li Jingjingek, Miao Tianek, Wang Zifengek, Wang Yuweik, Xu Feik, Zhang Minek eta Zhang Dechangek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Zortzikoa |

## Erreferentziak

* ↑ "Ju Rui" olympedia.org. (Ingelesez)
* ↑ "Ju Rui" FISAren datu-basea. (Ingelesez)

## Kanpo estekak

* Datuak: Q47462825
# Juabita

Juabita oxido motako minerala da.

## Ezaugarriak

Juabita oxido mineralaren formula kimikoa hau da: ${\ce {CaCu10(TeO3)4(AsO4)4(OH)2 * 4H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 3 - 4 da.

## Erreferentziak

* 1 2 (Ingelesez) «Juabite: Mineral information, data and localities.» www.mindat.org (Noiz kontsultatua: 12-05-2019).
# Jristos Sartzetakis

Jristos Sartzetakis (grezieraz: Χρήστος Σαρτζετάκης) (Tesalonika, 1929ko apirilaren 6a - Atenas, 2022ko otsailaren 3a) Greziako presidentea izan zen 1985etik 1990era

## Biografia

1950ean zuzenbide ikasketak amaitu zituen Tesalonikako Unibertsitatean eta abokatu lanetan aritu zen. 1956an epaile izendatu zuten.
Herri-salataria izan zen Grigoris Lambrakis diputatu ezkertiarraren hilketaren kasuan. Hilketa Tesalonikan egin zuten 1963ko maiatzaren 22an eskuin muturreko muturrekoek. Inplikatutako polizien kondena lortu zuen. Vassilis Vassilikos idazleak istoria kontatu zuen Z eleberrian eta Costa-Gavrasek 1969an filmatu zuen.
1968an Greziako diktadura militarrak kargutik kendu zuen. Torturatu eta espetxeratu egin zuten urtebetez. 1974an birgaitu zuten eta 1982an Kasazio Auzitegiko kide izendatu zuten.
1985ean Greziako Hirugarren Errepublikako laugarren presidente izendatu zuten.
* Datuak: Q344729
* Multimedia: Christos Sartzetakis / Q344729
# Ju-Mex

Ju-Mex edo Yu-Mex (Jugoslaviaren eta Mexikoren akronimoa) Jugoslaviako Errepublika Federatibo Sozialistaren herri-musikako estiloa izan zen, Mexikoko musika tradizionaleko elementuak batuz. Estilo hori bereziki ezaguna izan zen 1950 eta 1960ko hamarkadetan, Jugoslaviako kantari batzuk Mexikoko kanta tradizionalak interpretatzen hasi zirenean.
Jugoslaviak ez zuen zinema-industria handirik, eta Bigarren Mundu Gerra amaitu orduko, Jugoslavian proiektatzen ziren film gehienak Sobietar Batasunetik zetozen.1948an Tito-Stalin hausturaren ondoren, sobietar filmak proiektatzeari utzi zioten Jugoslavian. Bestalde, Titok ez zuen nahi bere herrialdean zinema estatubatuarra emititzea. Horregatik, zinema mexikarra inportatzera jo zuen, bere urrezko aroa bizitzen ari zena. Film horietako askok Mexikoko Iraultza goratzen zuten, mexikar soilak Estatu zapaltzailearen aurka altxatuz, Mexikoko zinemari Jugoslavian proiektatzeko bezain izaera iraultzailea eman zion ezaugarria. Paralelismo asko sortu ziren Bigarren Mundu Gerran partisanoek hasitako borrokaren eta Mexikoko Iraultzaren artean. Jugoslavian estreinatu zen lehen film mexikarra 1950eko drama izan zen. Un día de vida filmak arrakasta handia izan zuen 1952an herrialde balkanikoan emititu zenean. Un día de vida filmaren argumentuak, Mexikoko Iraultzan matxinatu baten exekuzioari buruzkoa, Jugoslavian ikusle asko negar egitera eraman zituen, Bigarren Mundu Gerran beren esperientziarekin paralelismoa ikusi baitzuten.
Beste film batzuk ere arrakasta izan zuten, ez hain politikoak, hala nola komediak eta erromantzeak, eta jugoslaviar gazte asko hasi ziren Mexikoko zinemako izarren estiloa imitatzen, modan zegoen guztia zutela uste baitzuten. Jugoslavian berrogeita hamarreko eta hirurogeiko hamarkadetan proiektatu ziren film gehienak mexikarrak zirenez, mexikar guztia izugarri zabaldu zen Jugoslavian, eta musikari asko mexikar txapelak jartzen zituzten herrialde horretako musika jotzeko, gaztelaniaz zein serbokroazieraz abestuta.

## Erreferentziak

* ↑ Ilko Čulić. (2012-07-16). YU-Mex fenomen: Zbog njih je sombrero bio glavni hit.... 24 sata.
* ↑ «Zaboravljeni junaci sombrero ere» BETA (Nezavisne novine) 2008-10-14.
* 1 2 3 4 McKee Irwin 2010.
* ↑ (Ingelesez) Mazzini, Miha. «YuMex or Yu-Mex: Mexican music in fifties Yugoslavia» Dr. Miha Mazzini (Noiz kontsultatua: 2023-01-19).

## Bibliografia

* McKee Irwin, Robert. (2010). «Mexican Golden Age Cinema in Tito's Yugoslavia» The Global South 4 (1): 151–166. doi:10.2979/gso.2010.4.1.151..

## Kanpo estekak

* Datuak: Q8059887